CELEX: 32020D2200
Language: sl
Date: 2020-12-17 00:00:00
Title: Delegirani sklep Komisije (EU) 2020/2200 z dne 17. decembra 2020 o podaljšanju obdobij zbiranja izjav o podpori za nekatere evropske državljanske pobude v skladu z Uredbo (EU) 2020/1042 Evropskega parlamenta in Sveta (notificirano pod dokumentarno številko C(2020) 9226) (Besedilo v angleškem jeziku je edino verodostojno)

23.12.2020   
               
               
                  SL
               
               
                  Uradni list Evropske unije
               
               
                  L 434/56
               
            
         DELEGIRANI SKLEP KOMISIJE (EU) 2020/2200
         z dne 17. decembra 2020
         o podaljšanju obdobij zbiranja izjav o podpori za nekatere evropske državljanske pobude v skladu z Uredbo (EU) 2020/1042 Evropskega parlamenta in Sveta
         
            
               (notificirano pod dokumentarno številko C(2020) 9226)
            
         
         (Besedilo v angleškem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2020/1042 Evropskega parlamenta in Sveta z dne 15. julija 2020 o določitvi začasnih ukrepov glede rokov za faze zbiranja, preverjanja in pregleda iz Uredbe (EU) 2019/788 o evropski državljanski pobudi zaradi izbruha COVID-19 (1) in zlasti člena 2(2) uredbe,
         po posvetovanju z odborom za evropsko državljansko pobudo, ustanovljenim s členom 22 Uredbe (EU) 2019/788 Evropskega parlamenta in Sveta (2),
         ob upoštevanju naslednjega:
         
                     (1)
                  
                  
                     Uredba (EU) 2020/1042 določa začasne ukrepe v zvezi z evropsko državljansko pobudo za reševanje izzivov, s katerimi so se soočali organizatorji državljanskih pobud, nacionalne uprave in institucije Unije, potem ko je Svetovna zdravstvena organizacija marca 2020 objavila, da je postal izbruh COVID-19 svetovna pandemija. Države članice so v mesecih po objavi sprejele omejevalne ukrepe za boj proti krizi na področju javnega zdravja. Zaradi tega se je v skoraj vseh državah članicah ustavilo javno življenje. Uredba je zato podaljšala nekatere roke iz Uredbe (EU) 2019/788.
                  
               
                     (2)
                  
                  
                     Uredba (EU) 2020/1042 prav tako pooblašča Komisijo, da v nekaterih okoliščinah obdobja zbiranja dodatno podaljša za tri mesece v zvezi s pobudami, za katere poteka obdobje zbiranja v času novega izbruha COVID-19. Pogoji za vsako nadaljnje podaljšanje so podobni pogojem, ki so privedli do prvotnega podaljšanja po izbruhu COVID-19 marca 2020, in sicer da vsaj četrtina držav članic ali skupina držav članic, ki predstavljajo več kot 35 % prebivalstva Unije, izvaja ukrepe v odziv na pandemijo COVID-19, kar znatno ovira zmožnost organizatorjev, da zbirajo izjave o podpori v papirni obliki in javnost obveščajo o svojih tekočih pobudah.
                  
               
                     (3)
                  
                  
                     Komisija od sprejetja Uredbe (EU) 2020/1042 julija 2020 pozorno spremlja razmere v državah članicah. Veliko povečanje razširjenosti COVID-19 v Uniji oktobra 2020 je privedlo do okrepitve omejevalnih ukrepov v vse več državah članicah. Do konca oktobra 2020 se je v različnih državah članicah znatno povečalo število ukrepov, ki omejujejo prosto gibanje državljanov, da bi ustavili ali upočasnili prenos COVID-19.
                  
               
                     (4)
                  
                  
                     Komisija je na podlagi razpoložljivih informacij sklenila, da so bili 1. novembra 2020 izpolnjeni pogoji za nadaljnje podaljšanje obdobij zbiranja. Od tega datuma so štiri države članice poročale, da uporabljajo nacionalne ukrepe za omejitev gibanja, ki državljanom prepovedujejo ali močno omejujejo svobodo gibanja na njihovem ozemlju. Poleg tega je devet držav članic poročalo, da kljub temu, da ne uporabljajo nacionalnih ukrepov za omejitev gibanja, v svoji državi ali vsaj na znatnem delu države uporabljajo ukrepe s podobnimi omejevalnimi učinki na javno življenje. Ti ukrepi znatno vplivajo tudi na zmožnost organizatorjev, da zbirajo izjave o podpori v papirni obliki in javnost obveščajo o svojih tekočih pobudah. Ti negativni učinki so posledica kombinacije omejevalnih ukrepov, vključno z lokalnimi ukrepi za omejitev gibanja, omejitvami pri dostopnosti javnih prostorov, zaprtjem ali omejenim odprtjem trgovin, restavracij in gostišč, strogimi omejitvami glede števila udeležencev na javnih in zasebnih zborovanjih in srečanjih ter uvedbo policijske ure. Na podlagi trenutno razpoložljivih informacij bodo navedeni ukrepi ali ukrepi s podobnim učinkom verjetno veljali vsaj tri mesece.
                  
               
                     (5)
                  
                  
                     Zadevne države članice predstavljajo vsaj četrtino držav članic in več kot 35 % prebivalstva Unije.
                  
               
                     (6)
                  
                  
                     Zato je mogoče sklepati, da so v zvezi s pobudami, za katere je 1. novembra 2020 potekalo obdobje zbiranja, izpolnjeni pogoji za odobritev podaljšanja obdobij zbiranja. Navedena obdobja zbiranja bi bilo zato treba podaljšati za 3 mesece.
                  
               
                     (7)
                  
                  
                     Za pobude, za katere se je obdobje zbiranja začelo med 1. novembrom 2020 in datumom sprejetja tega sklepa, bi bilo treba obdobje zbiranja podaljšati do 1. februarja 2022.
                  
               
                     (8)
                  
                  
                     Za pobude, za katere se je obdobje zbiranja končalo med 1. novembrom 2020  in datumom sprejetja tega sklepa, bi se moral ta sklep uporabljati retroaktivno –
                  
               SPREJELA NASLEDNJI SKLEP:
         
            Člen 1
            
               1.   Če je 1. novembra 2020 še potekalo zbiranje izjav o podpori evropski državljanski pobudi (v nadaljnjem besedilu: pobuda), se najdaljše obdobje zbiranja izjav za to pobudo podaljša za obdobje treh mesecev.
            
            
               2.   Če se je zbiranje izjav o podpori za pobudo začelo med 1. novembrom 2020  in 17. decembrom 2020, se obdobje zbiranja za to pobudo podaljša do 1. februarja 2022.
            
         
         
            Člen 2
            Novi končni datumi obdobij zbiranja za naslednje pobude so:
            
                        —
                     
                     
                        za pobudo „Hitra, pravična in učinkovita rešitev za podnebne spremembe“: 6. februar 2021,
                     
                  
                        —
                     
                     
                        za pobudo „Kohezijska politika za enakost regij in trajnost regionalnih kultur“: 7. februar 2021,
                     
                  
                        —
                     
                     
                        za pobudo „Odprava oprostitve davka na letalsko gorivo v Evropi“: 10. februar 2021,
                     
                  
                        —
                     
                     
                        za pobudo „Cena za ogljik v boju proti podnebnim spremembam“: 22. april 2021,
                     
                  
                        —
                     
                     
                        za pobudo „Pridelajmo znanstveni napredek: pridelek šteje!“: 25. april 2021,
                     
                  
                        —
                     
                     
                        za pobudo „V kali zatrimo korupcijo v Evropi s prenehanjem financiranja držav z neučinkovitim sodstvom po pretečenem roku“: 12. junij 2021,
                     
                  
                        —
                     
                     
                        za pobudo „Ukrepi za reševanje podnebne krize“: 23. junij 2021,
                     
                  
                        —
                     
                     
                        za pobudo „Rešimo čebele in kmete! Čebelam prijazno kmetijstvo za zdravo okolje“: 30. junij 2021,
                     
                  
                        —
                     
                     
                        za pobudo „Ustavimo odstranjevanje plavuti – ustavimo trgovino z njimi“: 31. oktober 2021,
                     
                  
                        —
                     
                     
                        za pobudo „VOLIVCI BREZ MEJA, polne politične pravice za državljane EU“: 11. december 2021,
                     
                  
                        —
                     
                     
                        za pobudo „Uvedba univerzalnega temeljnega dohodka (UTD) v celotni EU“: 25. december 2021,
                     
                  
                        —
                     
                     
                        za pobudo „Libertà di condividere“: 1. februar 2022,
                     
                  
                        —
                     
                     
                        za pobudo „Pravica do zdravljenja“: 1. februar 2022.
                     
                  
         
            Člen 3
            Ta sklep učinkuje retroaktivno za pobude, katerih obdobje zbiranja se je končalo med 1. novembrom 2020 in datumom sprejetja tega sklepa.
         
         
            Člen 4
            Ta sklep je naslovljen na:
            
                        —
                     
                     
                        skupino organizatorjev pobude „Hitra, pravična in učinkovita rešitev za podnebne spremembe“,
                     
                  
                        —
                     
                     
                        skupino organizatorjev pobude „Kohezijska politika za enakost regij in trajnost regionalnih kultur“,
                     
                  
                        —
                     
                     
                        skupino organizatorjev pobude „Odprava oprostitve davka na letalsko gorivo v Evropi“,
                     
                  
                        —
                     
                     
                        skupino organizatorjev pobude „Cena za ogljik v boju proti podnebnim spremembam“,
                     
                  
                        —
                     
                     
                        skupino organizatorjev pobude „Pridelajmo znanstveni napredek: pridelek šteje!“,
                     
                  
                        —
                     
                     
                        skupino organizatorjev pobude „V kali zatrimo korupcijo v Evropi s prenehanjem financiranja držav z neučinkovitim sodstvom po pretečenem roku“,
                     
                  
                        —
                     
                     
                        skupino organizatorjev pobude „Ukrepi za reševanje podnebne krize“,
                     
                  
                        —
                     
                     
                        skupino organizatorjev pobude „Rešimo čebele in kmete! Čebelam prijazno kmetijstvo za zdravo okolje“,
                     
                  
                        —
                     
                     
                        skupino organizatorjev pobude „Ustavimo odstranjevanje plavuti – ustavimo trgovino z njimi“,
                     
                  
                        —
                     
                     
                        skupino organizatorjev pobude „VOLIVCI BREZ MEJA, polne politične pravice za državljane EU“,
                     
                  
                        —
                     
                     
                        skupino organizatorjev pobude „Uvedba univerzalnega temeljnega dohodka (UTD) v celotni EU“,
                     
                  
                        —
                     
                     
                        skupino organizatorjev pobude „Libertà di condividere“,
                     
                  
                        —
                     
                     
                        skupino organizatorjev pobude „Pravica do zdravljenja“.
                     
                  
         
            V Bruslju, 17. decembra 2020
            
               
                  Za Komisijo
               
               Věra JOUROVÁ
               
                  Podpredsednica
               
            
         
         
            (1)  UL L 231, 17.7.2020, str. 7.
         
            (2)  Uredba (EU) 2019/788 Evropskega parlamenta in Sveta z dne 17. aprila 2019 o evropski državljanski pobudi (UL L 130, 17.5.2019, str. 55).